**PRAVILA PROGRAMA VJERNOSTI**

VIOLETA I GAVRANOVIĆ - SVI DOBIVAJU !

**Članak 1.**

Organizator programa vjernosti je Violeta d.o.o., Obrež Zelinski 55, 10380 Sveti Ivan Zelina, OIB 62874063131.

**Članak 2.**

Program vjernosti provodi se u svim prodajnim mjestima (prodavaonicama) Konzuma na području Republike Hrvatske od **1.svibnja do 31.svibnja 2022.** ili do isteka zaliha nagrada.

**Članak 3.**

Program vjernosti provodi se u svrhu promocije proizvoda robne marke Violeta. U program vjernosti uključene su sve vrste Violeta toaletnog papira, papirni ručnici, salvete, deterdženti za suđe, staklosjaji i sredstava za čišćenje poda.

**Članak 4.**

U programu vjernosti mogu sudjelovati sve fizičke osobe s prebivalištem ili boravištem u Republici Hrvatskoj.

**Članak 5.**

**Za sudjelovanje u programu vjernosti potrebno je u razdoblju 1. svibnja do 31.svibnja 2022. u bilo kojoj Gavranović market prodavaonici na području Republike Hrvatske kupiti navedene proizvode u minimalnoj vrijednosti od 50 HRK iz članka 3. te ispuniti on line prijavu.**

**Svaka prijava treba sadržavati sliku računa na kojem je vidljivo razdoblje kupnje i vrijednost kupljenih komada.**

**Prijavu je potrebno ispuniti na web stranici:** [**https://teta.violeta.com/programi-vjernosti/**](https://teta.violeta.com/programi-vjernosti/) **te sačuvati račun.**

Prihvaćaju se samo on-line prijave s potpunim podacima te vidljivom slikom računa. Prihvaćaju se samo računi zaključno s datumom 31. svibnja2022.godine.

Organizator Programa vjernosti će prema slučajnom odabiru u roku od 8 radnih dana nakon završetka Programa vjernosti objaviti raspored nagrada za sve sudionike, koji su poslali ispravne prijave.

Ako potrošač pošalje nepotpunu prijavu (na primjer: bez računa, ako nedostaje ime i prezime, bez navedenih kontakt podataka za slanje nagrade… ), takva će se prijava smatrati nevažećom te Organizator neće snositi nikakvu obvezu prema potrošaču.

Ako se provjerom utvrdi da na prijavljenom računu nije evidentirana kupovina u minimalnom iznosu od 50 HRK ioleta proizvoda, potrošač nema pravo na nagradu.

**Članak 6.**

Svaki kupac može dobiti neograničen broj nagrada ( za svaku ispravnu prijavu po jednu), a dodjela nagrada se vrši slučajnim odabirom, putem random.org.

Nagrade:

* **5 x set lonaca**
* **10 x toster**
* **15 x štapni mikser**
* **20 X kalupi za pečenje**
* **Sve ostale prijave X Teta Violeta maramice za kućanstvo**

**Članak 7.**

Organizator programa vjernosti svakom će potrošaču u roku od 45 radnih dana od objave raspodjele nagrada na navedenu adresu putem kurirske dostave ili pošte poslati dodijeljenu nagradu. U slučaju da potrošač ne preuzme pošiljku Organizator nije dužan snositi trošak ponovnog slanja. Ako potrošač u narednih 45 dana ne preuzme dodijeljenu nagradu, gubi pravo na istu.

U slučaju isteka svih zaliha program vjernosti je završen te će kupci o tome biti obaviješteni putem Internet stranice [https://teta.violeta.com/programi-vjernosti/](https://teta.violeta.com/programi-vjernosti/%20) .Prijave primljene nakon završetka programa vjernosti ne ostvaruju pravo na nagradu.

Potrošač nema pravo tražiti zamjenu dodijeljene nagrade niti zamjenu nagrade za novac. Slanjem nagrade prestaju sve daljnje obveze Organizatora programa vjernosti prema potrošaču.

**Članak 8.**

Sudjelovanjem u programu vjernosti potrošači se slažu da njihove osobne podatke Organizator može pohraniti i koristiti u svrhu informiranja o marketinškim aktivnostima vezanim uz robnu marku Violeta i u svrhu predmetnog programa vjernosti, kao što je objava popisa dodijeljenih nagrada. Potrošač može u bilo kojem trenutku zatražiti odjavu od primanja ovakvih obavijesti.

**Članak 9.**

Potrošač slanjem prijave, odnosno sudjelovanjem u programu vjernosti „Program vjernosti VIOLETA I GAVRANOVIĆ - SVI DOBIVAJU!.“ prihvaća Pravila programa vjernosti. Pravila će biti objavljena na Internet stranci [https://teta.violeta.com/programi-vjernosti/](https://teta.violeta.com/programi-vjernosti/%20) **.**

**Članak 10.**

Organizator ne odgovara za moguću štetu, koja bi mogla proizlaziti iz korištenja nagrada iz ovog programa vjernosti.

Organizator zadržava pravo prekinuti program vjernosti prije roka određenog ovim pravilima, kao i mijenjati odredbe ovih pravila o čemu će potrošači biti obaviješteni putem Internet stranice [https://teta.violeta.com/programi-vjernosti/](https://teta.violeta.com/programi-vjernosti/%20).

**Članak 11.**

U slučaju spora između Organizatora i sudionika programa vjernosti nadležan je Općinski građanski sud u Zagrebu.